། །དཔལ་ཀྱེའི་རྡོ་རྗེའི་རབ་ཏུ་གནས་པ་བཟང་པོ་དྲུག་
ཅེས་བྱ་བ་བཞུགས་སོ། །
༄༄༅། །དཔལ་ཀྱེའི་རྡོ་རྗེ་ལ་ཕྱག་འཚལ་ལོ། །དཔལ་ཀྱེའི་རྡོ་རྗེའི་རབ་ཏུ་
གནས་པ་བྱེད་ན་བཟང་པོ་དྲུག་ཏུ་ཤེས་པར་བྱ་སྟེ། རྟེན་བཟང་པོ་དང་སློབ་དཔོན་
བཟང༌། །གནས་བཟང་པོ་དང་དུས་བཟང་དང༌། །ཡོ་བྱད་ཆོ་ག་བཟང་པོའོ། །དེ་
ལ་རྟེན་བཟང་པོ་ནི་རྟེན་གྱི་བྱ་བ་མ་ལུས་པར་ཡོངས་སུ་རྫོགས་པ་སྟེ། རྟེན་གང་ཡིན་
ཡང་བཟོའི་བྱ་བ་རྫོགས་ནས་རྟེན་གྱི་དངོས་གཞི་ལ་ཕྱིས་བཟོ་བོས་བཟོ་བྱ་མི་དགོས་
པའོ། །མཆོད་རྟེན་ལ་སོགས་པར་གཟུངས་བཞུགས་པ་ལ་སོགས་ནི་རྣལ་འབྱོར་དབང་
ཕྱུག་ཉིད་དང་། སློབ་དཔོན་ཀུན་དགའ་སྙིང་པོའི་དགོངས་པ་ཕྱོགས་གཅིག་ཏུ་བྱས་
པ་རྣལ་འབྱོར་གྱི་རྒྱུད་དང་མཐུན་པ་ཁོ་བོས་ལོགས་ཤིག་ཏུ་བྱས་པ་དེར་བལྟ་བར་
བྱའོ། །སློབ་དཔོན་བཟང་པོ་ནི་རྡོ་རྗེ་སློབ་དཔོན་དུ་དབང་ཐོབ་པ་དང་། དེ་ཁོ་
ན་ཉིད་བཅུ་ཤེས་པ་དང༌། སྔོན་ཆད་ལས་ཀྱི་ཆོ་ག་མཐོང་བ་དང༌། ལྷའི་རྣལ་
འབྱོར་ལ་གནས་ཤིང་བསྙེན་པ་ཡོངས་སུ་རྫོགས་པའོ། །གནས་བཟང་པོ་ནི་བཀྲ་
ཤིས་ཤིང་ཉམས་དགའ་བའི་ས་ཕྱོགས་ཡིན་ལ། རྒྱས་པར་དཀྱིལ་འཁོར་གྱི་ཆོ་ག་ལྟར་
ཡིན་ནོ། །དུས་བཟང་པོ་ནི་གཟའ་དང་སྐར་མ་བཀྲ་ཤིས་པའི་དུས་ཏེ། ཟླ་བ་དྲུག་
དང་གཟའ་བཞི་དང་། རྒྱུ་སྐར་བཅུ་བཞི་ཞེས་བྱ་བ་ལ་སོགས་པ་བཟང་པོ་ཡོངས་སུ་
བཟུང་བ་ལས་བཤད་པ་བཞིན་ཡིན་ལ། སྤྱིར་ཡར་གྱི་ངོ་དང་ཁྱད་པར་དུ་སྔ་དྲོའི་
དུས་སུ་རབ་གནས་ཀྱི་དངོས་གཞི་རྫོགས་པར་བྱའོ། །ཡོ་བྱད་བཟང་པོ་ནི་དཀྱིལ་
- 160

དཔལ་ཀྱེའི་རྡོ་རྗེའི་རབ་ཏུ་གནས་པ་བཟང་པོ་དྲུག་ཅེས་བྱ་བ།
འཁོར་དང་སྦྱིན་སྲེག་ལ་མ་ལྟོས་པའི་རབ་ཏུ་གནས་པ་ནི་ཆོ་ག་ཡོངས་སུ་རྫོགས་པ་
མ་ཡིན་པས། སྦྱིན་སྲེག་གི་ཡོ་བྱད་དང་། དཀྱིལ་འཁོར་གྱི་ཡོ་བྱད་དང་། རབ་
གནས་ཀྱི་ཁྱད་པར་གྱི་ཡོ་བྱད་དོ། །དང་པོ་གཉིས་ནི་སྔར་བསྟན་ཟིན་ཏོ། །རབ་
གནས་ཀྱི་ཁྱད་པར་གྱི་ཡོ་བྱད་ནི། བའི་རྣམ་ལྔ་(༩༡)དང་དྲི་ལྔ་ལ་སོགས་པ་ཁྲུས་ཀྱི་
ཡོ་བྱད་དང་། ཡུངས་ཀར་དང་བདུག་པ་ལ་སོགས་པ་ཤིས་པའི་ཡོ་བྱད་དང་། མེ་
ཏོག་དང་སྤོས་ལ་སོགས་པ་ཐུན་མོང་གི་མཆོད་པའི་ཡོ་བྱད་དང༌། གླེགས་ཐག་དང་
རྡོ་རིངས་ལ་སོགས་པ་ཁྱད་པར་གྱི་མཆོད་པའི་མངའ་དབུལ་པའི་ཡོ་བྱད་དང་། ཡོན་
བདག་བཀྲ་ཤིས་པར་བྱ་བའི་ཡོ་བྱད་དོ། །
ཆོ་ག་ཡོངས་སུ་དག་པ་ནི་སྤྱིར་སློབ་དཔོན་བསྙེན་པ་ཡོངས་སུ་རྫོགས་པས་ལས་སུ་
བྱ་བ་ནི་གསུམ་སྟེ། སྟ་གོན་དང་། དངོས་གཞི་དང་། མཇུག་གོ། །དེ་ལ་ཡང་སྤྱིར་
ཆོ་གའི་དབྱེ་བ་རྒྱས་པ་དང་། བསྡུས་པར་རང་གི་བློས་ཕྱེ་ལ་ཤེས་པར་བྱ་སྟེ། དེའང་
དཀྱིལ་འཁོར་དང་སྦྱིན་སྲེག་དང་མ་འབྲེལ་པའི་རབ་གནས་ནི་ཡོངས་སུ་རྫོགས་པ་མ་
ཡིན་ལ། གལ་ཏེ་ཆོ་ག་བྱེད་ནའང་བསྡུས་ཏེ་བསྟན་པའི་ཆོ་ག་དེ་ཉིད་ཀྱིས་ཅི་རིགས་
པར་སྦྱར་ཏེ་ཤེས་པར་བྱའོ། །འདིར་དཀྱིལ་འཁོར་དང་སྦྱིན་སྲེག་དང་འབྲེལ་བའི་ཆོ་
ག་རྒྱས་པར་བརྗོད་དེ། དང་པོར་སློབ་དཔོན་ལ་གསོལ་བ་གདབ་པ་དང་། བསྙེན་
པ་དང་། ས་ཆོག་དང་། སྟ་གོན་དང་། དཀྱིལ་འཁོར་བྲི་བ་དང་། དཀྱིལ་འཁོར་
སྒྲུབ་མཆོད་ཡན་ཆད་ཀྱི་ཆོ་ག་སྔར་དབང་གི་སྐབས་སུ་བསྟན་པ་ལྟར་ཁྱད་པར་མེད་
པར་བྱའོ། །འོན་ཀྱང་སློབ་མ་དབང་བསྐུར་མི་བྱེད་པར་རབ་གནས་ཁོ་ན་བྱེད་ན་
སློབ་མ་སྟ་གོན་མི་དགོས་སོ། །གཞན་ཁྱད་པར་མེད་དོ། །དེ་ལ་དབང་བསྐུར་བ་
དང་རབ་གནས་ཐུན་མོང་དུ་བྱེད་ཅིང་ཞག་གསུམ་དུ་བྱེད་ན། སྒྲུབ་མཆོད་རྫོགས་པ་
དང་རབ་གནས་ཀྱི་སྟ་གོན་བྱ་སྟེ། ཕྱི་ཉིན་རབ་གནས་ཀྱི་དངོས་གཞི་བྱེད་ལ། དེའི་
- 161

ས་སྐྱ་བཀའ་འབུམ། ཐ༽ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གསུམ་པ།
ནུབ་མོ་སློབ་དཔོན་དང་སློབ་མ་འཇུག་ཅིང་དབང་བསྐུར་བར་བྱའོ། །ནུབ་གཉིས་
པའི་དབང་དུ་བྱས་ན་སྒྲུབ་མཆོད་ཟིན་པ་དང་རབ་གནས་ཀྱི་སྟ་གོན་བྱས་ནས། དེ་
ནས་སློབ་དཔོན་དང་སློབ་མ་འཇུག་ཅིང་དབང་བསྐུར་བ་བྱས་ལ་དེའི་ཐོ་རངས་རབ་
གནས་ཀྱི་དངོས་གཞི་བྱ་སྟེ། དེ་རྫོགས་ནས་དཀྱིལ་འཁོར་གཤེགས་སུ་གསོལ་བར་
བྱའོ། །ཡང་ན་ནུབ་གཉིས་པ་འདི་ཆོ་ག་བསྡུས་པ་ཡིན་པས་རབ་གནས་ཀྱི་སྟ་གོན་
མ་བྱས་ཀྱང་ཉེས་པ་མེད་དེ། སྒྲུབ་མཆོད་ཀྱི་རྗེས་ལ་འཇུག་ཅིང་དབང་བསྐུར་བ་
བྱས་ནས་ཐོ་རངས་རབ་གནས་ཀྱི་དངོས་གཞི་བྱས་ལ། དཀྱིལ་འཁོར་གཤེགས་སུ་
གསོལ་བ་ལ་སོགས་པ་མཇུག་གི་ཆོ་ག་རྣམས་བྱའོ། །
དེ་ལ་རབ་གནས་ཀྱི་སྟ་གོན་བྱེད་ན་དོན་བདུན་ཏེ། ཁྲུས་བྱས་པས་སྦྱང་ཞིང་ཤིས་
པའི་ཆོ་ག་དང་། སྟོང་པར་སྦྱང་བ་དང་། ཡན་ལག་བཞིས་བསྐྱེད་པ་དང་། མཆོད་
བསྟོད་བྱ་བ་དང་། སྙན་གསན་དབབ་པ་དང༌། གཤེགས་སུ་གསོལ་བ་དང་། རྟེན་
དགབ་ཅིང་བསྲུང་བ་བྱ་བའོ། །དེ་ལ་དང་པོ་གཏོར་མ་ཆོ་ག་གང་ཡང་རུང་བ་ཞིག་
གིས་བཏང་སྟེ་བར་ཆད་ཞི་བར་བྱ་ལ། དེ་ལ་ཁྲུས་བྱ་བ་ནི་འདི་ཡིན་ཏེ། རྟེན་བཀྲུར་
རུང་བ་རྣམས་ལ་དངོས་སུ་བྱ། མི་རུང་བ་རྣམས་ལ་མེ་ལོང་ལ་བྱ་སྟེ། དང་པོར་
བའི་རྣམ་ལྔས་བྱུག་ཅིང་། ཨོཾ་སརྦ་ཏ་ཐཱ་ག་ཏ་ཀཱ་ཡ་བི་ཤོ་དྷ་ནེ་སྭཱ་ཧཱ། ཞེས་བརྗོད་
ཅིང་དཱུར་བའི་ཆུན་པོའི་པིར་རམ་ཕག་ཟེས་མཉེས་ལ། སྔགས་དེ་ཉིད་བཟླ་ཞིང་ཆུ་
གཙང་མས་བཤལ་བར་བྱའོ། །དེ་ནས་མར་ནག་གམ་དྲི་ཞིམ་པོས་བྱུག་ཅིང་། ཨོཾ་
ཧཱུྃ་ཏྲཾ་ཧྲཱིཿ ཨཿ ཞེས་བརྗོད་པ་དང༌། ལུགས་སྐུ་དྲི་མས་ཞེན་ན་ཉི་མ་ལ་ཡང་གདུང་
བར་བྱའོ། །མར་ཁུ་བསལ་བའི་དོན་དུ་ཨུ་དུམྦཱ་ར་དང༌། ཤི་རི་ཤ་དང༌། ཨ་ཤྭཏྠ་
དང༌། པརྐ་ཏི་དང༌། ནྱཱ་གྲོ་དྷ་སྟེ། །ཤུན་ལྤགས་ལྔ་ལེགས་པར་བཏགས་ལ་སྔགས་
དེ་ཉིད་ཀྱིས་བྱུག །ཤུན་ལྤགས་མེད་ན་སྲན་མའི་ཕྱེ་མས་བྱུག་པར་བྱའོ། །དེའི་དྲི་
162-

དཔལ་ཀྱེའི་རྡོ་རྗེའི་རབ་ཏུ་གནས་པ་བཟང་པོ་དྲུག་ཅེས་བྱ་བ།
མ་བཀྲུ་བའི་ཕྱིར་སུག་པའི་ཆུ་དང་། ཆུ་གཙང་མས་ཀྱང་སྔགས་དེ་ཉིད་ཀྱིས་བཀྲུ་
ཞིང་། སྔགས་དེ་(༩༢)བཟླས་ལ་སྔར་བསྟན་པའི་དྲི་ལྔས་ཀྱང་བྱུག་པར་བྱའོ། །དེ་ནས་
སྔར་སྟ་གོན་གྱི་དུས་སུ་ལྷག་པར་གནས་པ་བྱས་པའི་བུམ་པ་རྣམས་ཀྱིས་ཁྲུས་གསོལ་
ཏེ། ཇི་ལྟར་བལྟམས་པ་ཙམ་གྱིས་ནི། །ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་
ཡི་ཆུ་ནི་དག་པ་ཡིས། །དེ་བཞིན་བདག་གིས་ཁྲུས་བྱའོ། །ཨོཾ་སརྦ་ཏ་ཐཱ་ག་ཏ་ཨ་
བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། སྤྲོས་པ་ལ་དགའ་ན། ཁྱོད་ནི་སྦྱིན་པའི་རང་བཞིན་
ཆུས། །སེར་སྣའི་དྲི་མ་སྦྱོང་མཛད་ཅིང་། །གཏོང་བ་དྲི་ཡིས་ལེགས་བསྒོས་པ། །ཁྲུས་
ལེགས་མཛད་ལ་ཕྱག་འཚལ་འདུད། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་ཡ་མ་
ཤྲི་ཡེ་ཧཱུཾ། ཁྱོད་ནི་ཚུལ་ཁྲིམས་རང་བཞིན་ཆུས། །ཁྲིམས་འཆལ་དྲི་མ་སྦྱོང་མཛད་
ཅིང༌། ། །ཚུལ་ཁྲིམས་དྲི་ཡིས་ལེགས་བསྒོས་པ། །ཁྲུས་ལེགས་མཛད་ལ་ཕྱག་འཚལ་
འདུད། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཁྱོད་ནི་བཟོད་པའི་
རང་བཞིན་ཆུས། །ཁོང་ཁྲོའི་དྲི་མ་སྦྱོང་མཛད་ཅིང༌། །བཟོད་པའི་དྲི་ཡིས་ལེགས་
བསྒོས་པ། །ཁྲུས་ལེགས་མཛད་ལ་ཕྱག་འཚལ་འདུད། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་
ཀ་ཏ་ས་མ་ཡ་ཤྲི་ཡེ་ཧཱུཾ། ཁྱོད་ནི་བརྩོན་འགྲུས་རང་བཞིན་ཆུས། །ལེ་ལོའི་དྲི་མ་སྦྱོང་
མཛད་ཅིང་། །བརྩོན་འགྲུས་དྲི་ཡིས་ལེགས་བསྒོས་པ། །ཁྲུས་ལེགས་མཛད་ལ་ཕྱག་
འཚལ་འདུད། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཁྱོད་ནི་བསམ་
གཏན་རང་བཞིན་ཆུས། །རྣམ་གཡེངས་དྲི་མ་སྦྱོང་མཛད་ཅིང་། །ཏིང་འཛིན་དྲི་ཡིས་
ལེགས་བསྒོས་པ། །ཁྲུས་ལེགས་མཛད་ལ་ཕྱག་འཚལ་འདུད། །ཨོཾ་སརྦ་ཏ་ཐཱ་ག་ཏ་
ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཁྱོད་ནི་ཤེས་རབ་རང་བཞིན་ཆུས། །ཤེས་འཆལ་
དྲི་མ་སྦྱོང་མཛད་ཅིང༌། །ཤེས་རབ་དྲི་ཡིས་ལེགས་བསྒོས་པ། །ཁྲུས་ལེགས་མཛད་
ལ་ཕྱག་འཚལ་འདུད། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཆུ་བོ་
163

ས་སྐྱ་བཀའ་འབུམ།
སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གསུམ་པ།
དྲུག་གིས་ཁྲུས་མཛད་ཅིང་། །དྲི་མ་རྣམ་དྲུག་སྦྱོང་མཛད་པ། །རྒྱ་ཆེན་ཡོན་ཏན་
དྲུག་དང་ལྡན། །ཁྲུས་ལེགས་མཛད་ལ་ཕྱག་འཚལ་འདུད། །ཨོཾ་སརྦ་ཏ་ཐཱ་ག་ཏ་༦
བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། གང་ལ་ཉེས་པ་མི་མངའ་ཞིང་། །ཡོན་ཏན་ཐམས་
ཅད་དང་ལྡན་པའི། ། །སངས་རྒྱས་ཐམས་ཅད་མཆོད་དོན་དུ། །དད་པས་བདག་
ནི་ཁྲུས་གསོལ་ལོ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུཾ། དེ་བཞིན་
དུ་བཀྲ་ཤིས་ཀྱི་ཚིགས་སུ་བཅད་པ་དུ་མ་བརྗོད་ཅིང་ཁྲུས་བྱའོ། །ཁྲུས་ཀྱི་འདག་
ཆལ་ལ་སོགས་པ་མ་གྲུབ་ན་དྲི་ཞིམ་པོ་འབའ་ཞིག་གིས་ཁྲུས་བྱའོ། །དེ་ནས་སྦྱང་
ཞིང་ཤིས་པའི་ཆོ་ག་ནི། །སྔར་སློབ་མ་དབང་བསྐུར་བའི་དོན་དུ་སློབ་མ་ཤིས་པའི་
སྐབས་སུ་བཤད་པ་དང་འདྲ་བར་ཤེས་པར་བྱའོ། །དེ་ནས་གཉིས་པ་སྟོང་པར་སྦྱང་
བ་ནི། །ཨོཾ་སྭ་བྷཱ་ཝ་ཤུདྡྷསརྦ་དྷརྨཱསྭ་ཝ་ཤུནྡྷོ྅་ཧཾ། ཞེས་བྱ་བའི་སྔགས་ཀྱིས་རབ་
ཏུ་གནས་པ་བྱ་བའི་རྟེན་ཐམས་ཅད་མི་དམིགས་པར་བྱའོ། །དེ་ནས་གསུམ་པ་ཡན་
ལག་བཞིས་བསྐྱེད་པ་ལ་བཞི། དམ་ཚིག་པ་བསྐྱེད་པ། ཡེ་ཤེས་པ་དགུག་པ། བྱིན་
གྱིས་བརླབ་པ། དབང་བསྐུར་བའོ། །དང་པོ་དམ་ཚིག་པ་བསྐྱེད་པ་ནི་མངོན་པར་
བྱང་ཆུབ་པ་རྣམ་པ་ལྔའམ་རྡོ་རྗེ་ཆོ་ག་ཡན་ལག་གསུམ་ལས་བསྐྱེད་དེ། དེ་ཡང་
མཆོད་རྟེན་དང་ལྷ་ཁང་ནི་རྣམ་སྣང་དུ་བསྐྱེད། གླེགས་བམ་ནི་འོད་དཔག་ཏུ་
མེད་པ། ཕྱག་མཚན་རྣམས་ནི་མི་བསྐྱོད་པ། སྐུ་གཟུགས་ངོ་ཤེས་པ་རྣམས་ནི་ལྷ་
གང་ཡིན་པ། ངོ་མི་ཤེས་པ་རྣམས་ནི་རྡོ་རྗེ་འཆང་ཆེན་པོར་བསྐྱེད་དོ། །དེ་ནས་
གཉིས་པ་ཡེ་ཤེས་པ་སྤྱན་དྲང་བ་ནི། རྡོ་རྗེ་བཟུང་ལ་དྲིལ་བུ་དཀྲོལ་ཞིང་། ཇི་ལྟར་
རྫོགས་པའི་སངས་རྒྱས་རྣམས། །དགའ་ལྡན་(༩༣)དུ་ན་གནས་ནས་ཀྱང༌། །ལྷ་མོ་སྒྱུ་
འཕྲུལ་ལྷུམས་ཞུགས་ལྟར། །དེ་བཞིན་འདིར་ནི་གཤེགས་སུ་གསོལ། །ཞེས་བརྗོད་
ལ། རང་གི་སྙིང་གའི་ས་བོན་གྱི་འོད་ཀྱིས་སངས་རྒྱས་དང་བྱང་ཆུབ་སེམས་དཔའ་
-164

དཔལ་ཀྱེའི་རྡོ་རྗེའི་རབ་ཏུ་གནས་པ་བཟང་པོ་དྲུག་ཅེས་བྱ་བ།
ཐམས་ཅད་སྤྱན་དྲང་བར་བྱའོ། །སྤྱན་དྲངས་ལ་སྔར་བཤད་པ་བཞིན་ཞབས་བཀྲུ་
བ་དང་། ཞལ་བཀྲུ་བ་དང་། བསང་གཏོར་དང༌། མཆོད་ཡོན་བྱས་ལ། ཨོྃ་བཛྲ་
པདྨ་ཀ་མ་ལཱ་ཡ་སྟཱཾ། ཞེས་བྱ་བས་མེ་ཏོག་གི་གདན་ཕུལ་ལ། ཅི་འབྱོར་པའི་མཆོད་
པ་དང་བསྟོད་པ་བྱའོ། །དེ་ནས་སྐུ་གཟུགས་དམ་ཚིག་པའི་གནས་གསུམ་དུ་ཡི་གེ་
འབྲུ་གསུམ་བཀོད་ལ་སྔགས་བཟླས་ཏེ། ཡེ་ཤེས་པའི་ཕྱི་ནས་འབྲངས་པའི་བགེགས་
བསྲུངས་ལ། ཡེ་ཤེས་པ་སྤྱན་དྲང་བའི་ཕྱིར། ཨོཾ་བཛྲ་གཽ་རཱི་ཨཱ་ཀཪྵ་ཡ་ཛཿ ཞེས་བྱ་བ་
ལ་སོགས་པའི་སྔགས་དང་ལྕགས་ཀྱུ་ལ་སོགས་པའི་ཕྱག་རྒྱ་དང་། ལྷ་མོ་བཞིའི་ཏིང་
ངེ་འཛིན་གྱིས་དགུག །གཞུག །བཅིངས། དབང་དུ་བྱ་བའོ། །དེ་ནས་གསུམ་པ་
སྐྱེ་མཆེད་དང་སྐུ་གསུང་ཐུགས་བྱིན་གྱིས་བརླབ་པའང་སྒྲུབ་ཐབས་བཞིན་བྱའོ། །དེ་
ནས་བཞི་པ་དབང་བསྐུར་ཏེ་དབུ་རྒྱན་གྱི་བར་དུ་ཡན་ལག་བཞི་ཡོངས་སུ་རྫོགས་
པར་བྱའོ། །དེ་ནས་སྤྱི་དོན་བཞི་པ་མཆོད་བསྟོད་ནི། ཕྱི་མེ་ཏོག་ལ་སོགས་པའི་
མཆོད་པ་དང་། སྔགས་དང༌། ཕྱག་རྒྱ་དང་། ཏིང་ངེ་འཛིན་གྱི་མཆོད་པ་རྣམ་
པ་ཉི་ཤུ་ལ་སོགས་པ་དང་། བདུད་རྩིའི་མཆོད་པ་དང་། ལྷ་མོ་བརྒྱད་ཀྱི་མཆོད་
པ་དང་། བསྟོད་པའི་མཆོད་པའི་བར་དུ་ཇི་ལྟར་ནུས་པས་མཆོད་པར་བྱའོ། །དེ་
ནས་ལྔ་པ་སྙན་གསན་ཕབ་ལ། ཆོ་ག་ལྷག་ཆད་ཁ་བསྐང་ཞིང་ཡི་གེ་བརྒྱ་པ་བརྗོད་
པས་བཟོད་པར་གསོལ་ཏེ། རྡོ་རྗེ་དྲིལ་བུ་འཛིན་པས་འདི་སྐད་དུ། ཧེ་ཞེས་བྱ་བའི་
བཅོམ་ལྡན་འདས། །རིག་སྔགས་རྒྱལ་ལ་ཕྱག་འཚལ་བསྟོད། །ཅེས་བྱ་བ་ལ་སོགས་
པ་སྔར་སྟ་གོན་གྱི་སྐབས་སུ་བཤད་པ་དང་འདྲ་བ་ལས། ནངས་པར་དཀྱིལ་འཁོར་
བྲི། ཞེས་བྱ་བའི་སྐབས་སུ། ནངས་པར་རབ་གནས་བགྱིད། ཅེས་བྱ་བ་གཞུག་
སྟེ་གཞན་ནི་འདྲ། དེ་ལན་གསུམ་བརྗོད་ལ་སླར་ཡང་འདི་སྐད་དུ། བདག་རྡོ་རྗེ་
སློབ་དཔོན་ཆེ་གེ་མོ་ཞེས་བྱ་བ་ལ། སློབ་མ་ཆེ་གེ་མོ་ཞེས་བྱ་བས་གསོལ་བ་བཏབ་
- 165-

ས་སྐྱ་བཀའ་འབུམ། ༼ཐ༽ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གསུམ་པ།
a
སྟེ། ཁམས་གསུམ་གྱི་སེམས་ཅན་ཐམས་ཅད་ཀྱི་དོན་གྱི་ཕྱིར་སང་ནངས་པར་རྟེན་
གེ་མོ་ཞེས་བྱ་བ་ལ་རབ་གནས་བགྱིད་པས་བཅོམ་ལྡན་འདས་ཐུགས་རྗེ་ཆེན་པོ་ཉིད་
ཀྱི་བྱིན་གྱིས་བརླབ་པར་མཛད་དུ་གསོལ། ཞེས་བྱ་བས་གསོལ་བ་གདབ་བོ། །དེ་
ནས་དྲུག་པ་གཤེགས་སུ་གསོལ་བ་ནི། ཡི་གེ་བརྒྱ་པའི་མཐར་ཨོཾ་བཛྲ་མུ ཞེས་པས་
གཤེ